SET ภาคเช้ารีบาวด์กว่า 10 จุด ฟื้นตัวหลังดิ่งหนักก่อนหน้านี้
SET ภาคเช้ารีบาวด์กว่า 10 จุด ฟื้นตัวหลังดิ่งหนักก่อนหน้านี้ โดย ณ เวลา 10.22 น. อยู่ที่ระดับ 1,639.64 จุด บวก 10.68 จุด หรือ 0.66% มูลค่าการซื้อขาย 5 พันล้านบาท
29 ต.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.22 น. อยู่ที่ระดับ 1,639.64 จุด บวก 10.68 จุด หรือ 0.66% มูลค่าการซื้อขาย 5 พันล้านบาท
10 หุ้นดันดัชนีเช้านี้

ด้านนายเทิดศักดิ์ ทวีธีระธรรม ผู้ช่วยกรรมการผู้อำนวยการสายงานวิจัย บล.เอเซีย พลัส เปิดเผยว่า ดัชนีตลาดหุ้นไทยเช้านี้ปรับตัวขึ้นมากว่า 10 จุด มองว่าเป็นเพียงการรีบาวด์หลังจากที่ปรับตัวลดลงมาค่อนข้างรุนแรงในช่วงก่อนหน้านี้ โดยมีแนวต้านสำคัญอยู่ที่ 1,645 จุด
นายเทิดศักดิ์ กล่าวอีกว่า ดัชนีตลาดหุ้นไทยเช้านี้ปรับตัวขึ้นมากว่า 10 จุด มองว่าเป็นเพียงการรีบาวด์หลังจากที่ปรับตัวลดลงมาค่อนข้างรุนแรงในช่วงก่อนหน้านี้ โดยมีแนวต้านสำคัญอยู่ที่ 1,645 จุด ทั้งนี้ การไหลออกของเงินทุนต่างชาติยังคงเป็นปัจจัยสำคัญที่ตลาดฯ จับตามองอยู่ รวมทั้งปัจจัยจากต่างประเทศที่ยังคงต้องติดตามคือ การเลือกตั้งกลางเทอมของสหรัฐ ทิศทางอัตราดอกเบี้ยสหรัฐ และสงครามทางการค้าระหว่างจีนและสหรัฐ
“คงไม่แปลกหากตลาดหุ้นจะรีบาวด์ขึ้นมาบ้างหลังจากที่ช่วงก่อนหน้านี้ปรับลดลงไปค่อนข้างมาก ซึ่งปัจจัยใหม่ ๆ เข้ามาหนุนยังคงไม่มี และปัจจัยที่กดดันอย่างต่อเนื่องคือการไหลออกของเงินทุนต่างชาติ และปัจจัยอื่นๆจากต่างประเทศอีก”นายเทิดศักดิ์ กล่าว